b'\n_START_ARTICLE_\nCrkva sv. Marka u Perastu\n_START_PARAGRAPH_\nCrkva sv. Marka je rimokatoli\xc4\x8dka crkva u Perastu.\n_START_SECTION_\nSmje\xc5\xa1taj\n_START_PARAGRAPH_\nNalazi se u zapadnom dijelu grada, u Pen\xc4\x8di\xc4\x87ima. Nalazi se tik do pala\xc4\x8de Smekja s isto\xc4\x8dne strane. U redu zgrada iznad su zarasle zidine i ostatci gra\xc4\x91evina koje su pod za\xc5\xa1titom. Ulicom se uzbrdo sti\xc5\xbee do crkve sv. Nikole i pala\xc4\x8de Krilovi\xc4\x87.\n_START_SECTION_\nPovijest\n_START_PARAGRAPH_\nSagra\xc4\x91ena je 1760. godine. Graditelji su iz bratov\xc5\xa1tine, ne iz redova plemstva. Bratov\xc5\xa1tina koja je sagradila je bratov\xc5\xa1tina sv. Ivana. Novoj crkvi je pripojena stara kapela obitelji \xc5\xa0tukanovi\xc4\x87a. Od nje je i sakristija, zvonik i unutarnji grobovi.\n_START_SECTION_\nOsobine\n_START_PARAGRAPH_\nPro\xc4\x8delje je od kor\xc4\x8dulanskog kamena. Tlocrta je bizantskog kri\xc5\xbea, \xc5\xa1to je u svezi s mleta\xc4\x8dkim barokom. Barokno su isprekidane crte. Trokuti su u anti\xc4\x8dko-renesansnom stilu. Iznad ulaznih vrata je mleta\xc4\x8dki motiv: mleta\xc4\x8dki lav s otvorenom knjigom. Na zabatu su tri kamena kipa._NEWLINE_Zgrada crkve i danas slu\xc5\xbei u vjerske svrhe.'